Mal for undersøking om språkkultur

**Kor einig eller ueinig er du i desse utsegnene om språkbruken hos offentlege verksemder når dei kommuniserer med brukarane?**

*(Vurder på ein skala frå 1 til 5, der 1 = heilt ueinig og 5 = heilt einig.)*

* Det å skrive klart og lett forståeleg kan ofte ikkje sameinast med å skrive juridisk eller fagleg korrekt.
* Det er ein demokratisk rett å få informasjon frå offentlege etatar på eit språk som alle har føresetnader for å forstå.
* Det er vårt ansvar som tilsette i offentlege verksemder å skrive så klart og tydeleg at ikkje brukarane våre går glipp av ytingar eller misforstår rettane og pliktene sine.
* Gitt andre viktige utfordringar som offentlege verksemder står overfor, er det ikkje rett å prioritere arbeidet for eit klarare og meir forståeleg språk.
* Vi kunne spart store ressursar i offentlege verksemder ved å uttrykkje oss enklare og klarare i kommunikasjonen med brukarane.
* No for tida er det ei overdriven fokusering på klarspråk i skriftleg kommunikasjon frå det offentlege.

**Kor einig eller ueinig er du i desse påstandane om din eigen språkbruk?**

*(Vurder på ein skala frå 1 til 5, der 1 = heilt ueinig og 5 = heilt einig.)*

* Eg legg stor vekt på å skrive klart og lett forståeleg i all kommunikasjon med eksterne brukarar.
* Eg har dei språkdugleikane som skal til for å uttrykkje meg klart og lett forståeleg.
* Eg har tilstrekkeleg innsikt i kor lett eller vanskeleg det er for lesarane mine å forstå kva eg skriv.
* Eg prøver ofte ut tekstane mine på kollegaer for å forsikre meg om at tekstane er tydelege og lett forståelege.
* Eg ønskjer meir kunnskap om klarspråk og korleis ein utformar ein tekst for at han skal vere tydeleg og lett forståeleg.

**Kor einig eller ueinig er du i desse påstandane om språkkulturen i eininga di generelt og kva denne språkkulturen kan føre til?**

*(Vurder på ein skala frå 1 til 5, der 1 = heilt ueinig og 5 = heilt einig.)*

* Det er lett å få språkleg eksperthjelp frå andre når eg treng det.
* Eg opplever at leiaren min prioriterer arbeidet for eit klart og forståeleg språk.
* Eg opplever at kollegaene mine legg stor vekt på å skrive klart og lett forståeleg i all kommunikasjon med eksterne brukarar.
* Kommunens språkbruk er ofte på agendaen i interne møte i avdelinga mi.

BAKGRUNNSSPØRSMÅL

**Kva er den noverande stillinga di?**

1) Toppleiar

2) Mellomleiar

3) Medarbeidar

**Kva for avdeling/etat er du tilsett i?**

[Set inn relevante alternativ her.]